Gourcuff nindakaken debut kanggé Timnas Perancis U-21 rikala tanggal 18 Mei 2006 wonten ing sawijining pertandhingan uji coba kanggé nyamektakaken Piala Éropah U-21 taun 2006 klawan Timnas U-21 Kroasia.[110] Wonten ing salebeting turnamèn, Gourcuff minangka satunggaling pemain ingkang wonten ing sangandhapipun rerata umur ingkang main ing sekawan pertandhingan tim nalika Perncis dumugi ing semifinal lan kasor wonten ing babak tambahan wekdal saking Timnas Walanda U-21. Nalika tanggal 5 September 2006, Gourcuff damel gol kapisananipun wonten ing Timnas U-21 wonten ing Kajuaraan Piala Éropah U-21 taun 2007 wonten ing pertandhingan kualifikas nglawan timnas Slovenia U-21.[111] Wondéné, Perancis, gagal lolos dhateng turnamèn punika. Rikala tanggal 27 Maret 2007, Gourcuff dados kaptèn timnas U-21 kanggé kapisanan, déné Perancis kasor 1-0 saking timnas U-21 Norwegia.[112] Amargi cedera, piyambakipun boten saged ndhèrèk kualifikasi Kajuaraan Piala Éropah U-21 taun 2009 nglawan Timnas Jerman U-21. Perancis kasor kanthi agrégat 2-1. Kasil ingkang négatif mungkasi karièripun wonten ing Timnas U-21.